KO‘KRAKKA TAQILADIGAN “O‘ZBEKISTONDA XIZMAT KO‘RSATGAN ChORVADOR” NIShONINING ChIZMA TASVIRI VA TAVSIFI TO‘G‘RISIDA

O‘zbekiston Respublikasi Oliy Kengashining 1993-yil 7-maydagi “O‘zbekistonda xizmat ko‘rsatgan chorvador” faxriy unvoni ta’sis etish to‘g‘risida”gi O‘zbekiston Respublikasi Qonunini amalga kiritish haqida”gi 876-XII-sonli Qarori bajarilishi uchun O‘zbekiston Respublikasi Oliy Kengashining Rayosati qaror qiladi:
 1. Ko‘krakka taqiladigan “O‘zbekistonda xizmat ko‘rsatgan chorvador” nishonining tavsifi tasdiqlansin (ilova qilinadi).
 2. Ko‘krakka taqiladigan “O‘zbekistonda xizmat ko‘rsatgan chorvador” nishonining tavsifi va chizma tasviri nishonni tayyorlashni tashkil etish uchun O‘zbekiston Respublikasi Vazirlar Mahkamasiga yuborilsin.
 3. Ushbu qaror O‘zbekiston Respublikasi Oliy Kengashining tasdig‘iga kiritilsin.
 Ko‘krakka taqiladigan “O‘zbekistonda xizmat ko‘rsatgan chorvador” nishoni diametri 30 millimetr bo‘lgan to‘g‘ri aylana shaklida bo‘lib, metallar qorishmasidan tayyorlanadi.
 Nishon yuz tomonining markazida quyosh nurlari yoritib turgan tog‘lar, tog‘ etagidagi yaylovlar va mollar fonidagi cho‘pon tasviridan iborat kompozitsiya joylashtirilgan.
 Nishonning aylanasida quyidagicha yozuv: “O‘zbekistonda xizmat ko‘rsatgan chorvador”, pastda ikkita dafna shoxining tasviri.
 Nishonning orqa tomonida atrofi o‘n ikkita besh qirrali yulduz bilan o‘ralgan O‘zbekiston Respublikasi Davlat gerbining tasviri joylashtirilgan.
 Nishonning chetlari ikki tomondan bo‘rtma hoshiyalangan. Nishondagi barcha tasvir va yozuvlar qabariq.
 Nishon quloqcha va xalqacha orqali O‘zbekiston Respublikasi Davlat bayrog‘ining ranglaridagi shoyi lenta tortilgan 15x25 millimetrli to‘g‘ri burchakli ilgichga (kolodkaga) ulanadi. Ilgichga ulangan nishon to‘g‘nog‘ich yordamida kiyimga taqiladi.